פיטר מאייר

פיטר ג'יימס מאייר (באנגלית: Peter James Meijer; נולד ב-10 בינואר 1988) הוא פוליטיקאי ואנליסט אמריקאי שכיהן כחבר בית הנבחרים של ארצות הברית מטעם מחוז הקונגרס השלישי של מדינת מישיגן בשנים 2023-2021.

ביוגרפיה 
מאייר נולד בגרנד ראפידס שבמישיגן, הוא נכדו של מייסד רשת סופרמרקטים אמריקאית, פרדריק מאייר, משפחתו הוכרה כאחת העשירות במדינת מישיגן על ידי מגזין העסקים האמריקאי "פורבס", על פי העיתון שווי המשפחה מוערך ביותר מ-6 מילארד דולרים.

הוא סיים תואר ראשון באנתרופולוגיה תרבותית ב-2012, בין השנים 2008 ל-2016 שירת מאייר במילואים של הצבא האמריקאי, בין 2011 ל-2012 הוצב בעיראק ושימש כיועץ מודיעין.

לאחר שביולי 2019 הודיע חבר בית הנבחרים, ג'סטין עמאש שהוא פורש מהמפלגה הרפובליקנית הכריז מאייר כי הוא מתכוון להתמודד על המושב שייצג את מחוז הקונגרס השלישי של מישיגן, מאייר התמודד בפריימריז הרפובליקנים ובמהלך המירוץ הצהיר על תמיכתו בנשיא המכהן, דונלד טראמפ ואמר כי הוא "יעבוד עם הנשיא כדי לקדם את האינטרסים של מערב מישיגן", ב-4 באוגוסט ניצח את לין אפנדוליס  בפריימריז המפלגתיים. בבחירות הכלליות שנערכו בנובמבר של אותה שנה ניצח מאייר את המועמדת הדמוקרטית הילרי סקולטן ולבסוף הביס אותה. בבחירות שלאחר מכן הפסיד את מועמדות המפלגה הרפובליקנית לג'ון גיבס, בן חסותו של הנשיא לשעבר טראמפ, וכהונתו בקונגרס תמה בינואר 2023.

קישורים חיצוניים

הערות שוליים 

חברי בית הנבחרים של ארצות הברית מטעם המפלגה הרפובליקנית
חברי בית הנבחרים של ארצות הברית ממישיגן
אמריקאים ממוצא הולנדי
חברי הקונגרס ה-117 של ארצות הברית
בוגרי אוניברסיטת ניו יורק
בוגרי האקדמיה הצבאית של ארצות הברית
בוגרי אוניברסיטת קולומביה
אמריקאים שנולדו ב-1988